Nýr samningur um þjónustu hjúkrunarheimila Sjúkratryggingar Íslands , Samtök fyrirtækja í velferðarþjónustu ( SFV ) og Samband íslenskra sveitarfélaga hafa skrifað undir samninga um þjónustu hjúkrunarheimila næstu 2 ár . Samið er við hvert hjúkrunarheimili fyrir sig og eru samningarnir samhljóða . Auk almennra samningsskilmála Sjúkratrygginga Íslands er í meginatriðum byggt á eldri samningi aðila sem rann út í árslok 2018 . Hækkanir á gjaldskrá eru samkvæmt fjárlögum fyrir árið 2020 . Á samningstímanum munu aðilar vinna saman að greiningu á raungögnum um rekstur og rekstrarkostnað hjúkrunarheimila .